PATVIRTINTA

Kauno miesto savivaldybės administracijos direktoriaus

2018 m. rugpjūčio 1 d.

įsakymu Nr. A-2566

**KVIETIMAS TEIKTI PARAIŠKAS** **PAGAL KAUNO MIESTO SAVIVALDYBĖS 2018–2020 METŲ UŽIMTUMO DIDINIMO PROGRAMOS 9.1. PRIEMONĘ „ORGANIZUOTI LAIKINĄ UŽIMTUMĄ UŽTIKRINANČIUS NENUOLATINIO POBŪDŽIO TERITORIJŲ, APLINKOS TVARKYMO, VIEŠOJO NAUDOJIMO TERITORIJŲ TVARKYMO IR PRIEŽIŪROS, APŽELDINIMO IR ŽELDINIŲ PRIEŽIŪROS DARBUS SAVIVALDYBEI PRISKIRTOSE VALSTYBINĖSE IR SAVIVALDYBĖS ŽEMĖSE“, 9.2 PRIEMONĘ „SKATINTI BEDARBIŲ ASMENŲ UŽIMTUMĄ, REMIANT FIZINIŲ ASMENŲ DARBO VIETŲ STEIGIMO, ĮRENGIMO IŠLAIDAS, SUKURIANT NAUJAS DARBO VIETAS IR ĮDARBINANT NURODYTOS TIKSLINĖS GRUPĖS ATSTOVUS“**

|  |  |  |
| --- | --- | --- |
| Eil. Nr. | Finansavimo sąlygos | Aprašymas |
| 1. | Priemonė | 9.1 priemonė „Organizuoti laikiną užimtumą užtikrinančius nenuolatinio pobūdžio teritorijų, aplinkos tvarkymo, viešojo naudojimo teritorijų tvarkymo ir priežiūros, apželdinimo ir želdinių priežiūros darbus Savivaldybei priskirtose valstybinėse ir Savivaldybės žemėse“ |
| 1.1 | Tinkamos veiklos | 1.1.1 Lietuvos Respublikos užimtumo įstatymo (toliau – Įstatymas) 20 straipsnio 2 dalyje ir 48 straipsnio 2 dalyje nurodytų asmenų įdarbinimas atlikti teritorijų, aplinkos tvarkymo, viešojo naudojimo teritorijų tvarkymo ir priežiūros, apželdinimo ir želdinių priežiūros darbus, jų apmokymas (ne ilgiau kaip 1 mėnesį).  1.1.2. Paraiškose nurodytos projekto veiklos turi būti įgyvendintos iki 2018 m. gruodžio 14 dienos.  Asmenų mokymui gali būti skiriama ne ilgiau kaip 1 mėnuo, projekto metu turi būti įdarbinta ne mažiau kaip 5 darbuotojai ne trumpesniam kaip 2 mėnesių laikotarpiui |
| 1 | 2 | 3 |
| 1.2 | Tikslinė grupė | Asmenys, užsiregistravę Kauno teritorinėje darbo biržoje ir atitinkantys bent vieną Įstatymo 48 straipsnio 2 dalyje nurodytą tikslinę grupę.  Už tikslinės grupės atranką ir atitiktį šiame kvietime nustatytiems reikalavimams atsakingas pareiškėjas. |
| 1.3 | Tinkamos išlaidos | 1.3.1. Įdarbinto (ir dalyvaujančio mokymo programoje) asmens darbo užmokestis (įskaitant visus mokesčius).  1.3.2.Darbo medžiagos ir priemonės, reikalingos tiesioginiam darbui ar mokymui.  1.3.3. Asmens vykimo į darbo vietą ir iš darbo vietos išlaidos.  1.3.4. Kitos išlaidos – visos kitos tinkamos finansuoti projekto išlaidos, susijusios su projekto veiklomis ir nepriskiriamos 1.3.1–1.3.3 papunkčiuose nurodytoms išlaidų rūšims (tiesiogiai susijusios su darbo vietos įsteigimu, įrengimu, naujų darbo vietų sukūrimu, asmens mokymu, perkvalifikavimu ir kt.). |
| 1.4 | Reikalavimai pareiškėjams | Pareiškėjais gali būti valstybės ir savivaldybės juridiniai asmenys, kurie atsakingi už nurodytų darbų organizavimą |
| 2. | Priemonė | 9.2 priemonė „Skatinti bedarbių asmenų užimtumą, remiant fizinių asmenų darbo vietų steigimo, įrengimo išlaidas, sukuriant naujas darbo vietas ir įdarbinant nurodytos tikslinės grupės atstovus“ |
| 2.1. | Tinkamos veiklos | 2.1.1. Lietuvos Respublikos užimtumo įstatymo (toliau – Įstatymas) 20 straipsnio 2 dalyje ir 48 straipsnio 2 dalyje nurodytų  fizinių asmenų savarankiška veikla.  2.1.2. Juridinio asmens steigimas (steigėjai – fiziniai asmenys), įsipareigojant įdarbinti Įstatymo 20 straipsnio 2 dalyje ir 48 straipsnio 2 dalyje nurodytos tikslinės grupės asmenis.  2.1.3. Paraiškose nurodytos projekto veiklos turi būti įgyvendintos iki 2018 m. gruodžio 14 dienos.  Asmenų mokymui (netaikoma norint vykdyti savarankišką veiklą) gali būti skiriama ne ilgiau kaip 1 mėnuo, įgyvendinus veiklas – ne mažiau kaip pusė programoje dalyvavusių asmenų turi būti įdarbinti ne trumpiau kaip 2 mėn., o jei vykdoma savarankiška veikla pagal 2.1 papunktį – veiklą vykdo ne trumpiau kaip 2 mėnesius |
| 2.2. | Tikslinė grupė | Fiziniai asmenys, atitinkantys Įstatymo 20 straipsnio 2 dalyje ir 48 straipsnio 2 dalyje nurodytų nurodytą tikslinę grupę  Už tikslinės grupės atranką ir atitiktį šiame kvietime nustatytiems reikalavimams atsakingas pareiškėjas |
| 1 | 2 | 3 |
| 2.3. | Tinkamos išlaidos | 2.3.1. Įdarbinto (ir dalyvaujančio mokymo programoje) asmens darbo užmokestis (įskaitant visus mokesčius).  2.3.2. Juridinio asmens įsteigimo išlaidos ir išlaidos, būtinos savarankiškos veiklos įregistravimui.  2.3.3. Darbo vietos įrengimo (atnaujinimo) išlaidos (ne daugiau kaip 15 tūkst. eurų darbo vietai įrengti, priemonėms, įrangai, būtinoms veiklai pradėti vykdyti).  2.3.4. Kitos išlaidos – visos kitos tinkamos finansuoti projekto išlaidos, susijusios su projekto veiklomis ir nepriskiriamos 2.3.1–2.3.3 papunkčiuose nurodytoms išlaidų rūšims (tiesiogiai susijusios su darbo vietos įsteigimu, įrengimu, naujų darbo vietų sukūrimu, asmens mokymu, perkvalifikavimu ir kt.) |
| 2.4. | Reikalavimai pareiškėjams | Fiziniai asmenys, patys atitinkantys Įstatymo 20 straipsnio 2 dalyje ir 48 straipsnio 2 dalyje nurodytų nurodytą tikslinę grupę ir ketinantys užsiimti savarankiška veikla arba fiziniai asmenys, ketinantys steigti juridinį asmenį, įsipareigojant įdarbinti Įstatymo 20 straipsnio 2 dalyje ir 48 straipsnio 2 dalyje nurodytų nurodytos tikslinės grupės asmenis |
| 3. | Netinkamos išlaidos | 3.1. Paraiškos rengimo išlaidos.  3.2. Išlaidos, tiesiogiai nesusijusios su asmens mokymu, perkvalifikavimu (pavyzdžiui, mokymams, skirtiems komandos, organizacijos kultūrai formuoti, asmeniniam efektyvumui ugdyti, konfliktams spręsti, stresui valdyti, laikui planuoti, bendravimui, motyvavimui, emociniam intelektui, lyderystei, pozityviam mąstymui, kūrybiškumui ugdyti ir pan.), mokymai, privalomi pagal Lietuvos Respublikos teisės aktus (darbų saugos, priešgaisrinės saugos ir kt.).  3.3. Baudos, delspinigiai, išlaidos finansinėms nuobaudoms, bylinėjimosi išlaidos.  3.4. Išlaidos paskolų palūkanoms ir skolų padengimo išlaidos.  3.5. Priemonės įgyvendinimo išlaidos, finansuojamos iš kitų finansavimo šaltinių.  3.6. Išlaidos ilgalaikiam materialiajam ir nematerialiajam turtui, tiesiogiai nesusijusiam su projekto veiklų įgyvendinimu, įsigyti.  3.7. Projekto vykdytojo veiklos plėtros ar jų kasdienės veiklos (pavyzdžiui, biuro nuomai ar komunalinėms paslaugoms) išlaidos, tiesiogiai nesusijusios su projekto įgyvendinimu.  3.8. Išlaidos pastatų ir patalpų remontui, tiesiogiai nesusijusiam su projekto veiklų įgyvendinimu.  3.9. Išlaidos, skirtos veikloms, kurios bet kokiomis formomis, metodais ar būdais pažeidžia Lietuvos Respublikos Konstituciją,  įstatymus ir kitus teisės aktus nėra tinkamos finansuoti. |
| 1 | 2 | 3 |
| 4. | Finansavimo intensyvumas | Projektui įgyvendinti iš Kauno miesto savivaldybės biudžeto gali būti skiriama iki 100 proc. (atsižvelgiant į 1.3 ir 2.3 papunkčiuose nurodytas išlaidų grupes) tinkamų finansuoti projekto išlaidų padengti. Pareiškėjo ir (ar) kitų finansavimo šaltinių įnašas suteikia galimybę gauti papildomų vertinimo balų |
| 5. | Paraiškų teikimo tvarka | Paraiška rengiama pagal Kauno miesto savivaldybės administracijos direktoriaus įsakymu patvirtintą formą, kurioje nurodyti privalomi pateikti duomenys ir informacija. Paraiška turi būti užpildyta kompiuteriu, lietuvių kalba, atspausdinta ir susegta į lengvai išardomus segtuvus. Paraiškos dokumentai negali būti įrišti spiraliniu ar terminiu būdu, įkišti į įmautes. Visi paraiškos lapai turi būti sunumeruoti eilės tvarka. Ranka užpildytos paraiškos nebus priimamos. Paraiška turi būti pasirašyta juridinio asmens vadovo ar jo įgalioto asmens. Kartu su paraiška privalomai pateikiami juridinio asmens steigimo dokumentai (išskyrus 9.2 priemonę). Vienas pareiškėjas pagal kiekvieną priemonę gali teikti tik vieną paraišką.  Pateikiamų dokumentų kopijos turi būti patvirtintos teisės aktų nustatyta tvarka.  Užpildyta ir pasirašyta nustatytos formos paraiška turi būti siunčiama paštu (tinkama data laikoma paraiškos išsiuntimo data) arba pristatoma į vietą adresu: Kauno miesto savivaldybės administracijos Klientų aptarnavimo skyriaus Asmenų aptarnavimo poskyris, Laisvės al. 96 (6 darbo vieta), užklijuotame voke (pakete), ant kurio turi būti užrašyta „Paraiška“, „Užimtumo didinimo programos *[9.1., 9.2.]* priemonė“, pareiškėjo pavadinimas ir adresas.  Galutinis paraiškų pateikimo terminas – 2018 m. rugpjūčio 17 d. 17.00 val. |
| 6. | Aktualūs dokumentai | Kauno miesto savivaldybės 2018–2020 metų užimtumo didinimo programa, patvirtinta Kauno miesto savivaldybės tarybos 2018 m. kovo 20 d. sprendimu Nr. T-127 „Dėl Kauno miesto savivaldybės 2018–2020 metų užimtumo didinimo programos patvirtinimo“.  Kauno miesto savivaldybės 2018–2020 metų užimtumo didinimo programos įgyvendinimo tvarkos aprašas, patvirtintas Kauno miesto savivaldybės administracijos direktoriaus 2018 m. balandžio 11 d. įsakymu Nr. A-[1248](file:///C:\Users\eveleidu\Desktop\Užimtumas\a181248.docx) „Dėl Kauno miesto savivaldybės 2018–2020 metų užimtumo didinimo programos įgyvendinimo tvarkos aprašo“ |
| 7. | Informacija | Informacija ir konsultacijos dėl paraiškų pildymo, teikimo, priėmimo teikiamos nurodytais telefonais darbo dienomis I–IV nuo 8 val. iki 17 val., V – nuo 8 val. iki 15.45 val. (nuo 12 val. iki 12.45 val. pietūs) ir elektroniniu paštu.  Informaciją dėl projektų paraiškų turinio (veiklų pobūdžio, veiklų atitikties priemonei ir kt.) teikia Socialinių paslaugų skyriaus vyriausioji specialistė Evelina Eidukaitė, el. p. [evelina.eidukaite@kaunas.lt](mailto:evelina.eidukaite@kaunas.lt) , tel. (8 37) 20 70 65. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_